નેશનલ હેરાલ્ડ કેસમાં કોંગ્રેસ અધ્યક્ષ સોનિયા ગાંધીએ આજે પોતાની પ્રતિક્રિયા આપી હતી અને એક સવાલના જવાબમાં કહ્યું હતું કે, હું ઇન્દિરા ગાંધીની પુત્રવધૂ છું અને મને કોઇનાથી ડર લાગતો નથી. તેમણે કહ્યું હતું કે, આમા કોઇ નિરાશ થવાની વાત નથી. હું શા માટે અપસેટ થાઉ.આજે સવારે લોકસભા અને રાજયસભાની કાર્યવાહી શરૂ થતા જ કોંગ્રેસના સાંસદોએ આ મામલે હંગામો મચાવ્યો હતો. બંને ગૃહોમાં કોંગ્રેસના સાંસદોએ નારા લગાવ્યા હતા.